WHAUP รายได้ธุรกิจพลังงานลด ฉุดกำไรปี 65 หดตัว 38%
WHAUP กำไรปี 65 หดตัว 38% เหลือ 454.14 ลบ. จากปีก่อนกำไร 735.51 ลบ. รายได้ธุรกิจพลังงานลด หลังต้นทุนก๊าซธรรมชาติและถ่านหินเพิ่มขึ้น และมีกำไรจากอัตราแลกเปลี่ยนลดลง
WHAUP รายได้ธุรกิจพลังงานลด ฉุดกำไรปี 65 หดตัว 38% เหลือ 454.14 ลบ. จากปีก่อนกำไร 735.51 ลบ.
23 ก.พ. 2566

บริษัท ดับบลิวเอชเอ ยูทิลิตี้ส์ แอนด์ พาวเวอร์ จำกัด (มหาชน) หรือ WHAUP รายงานผลการดำเนินงานงวดปี 65 สิ้นสุดวันที่ 31 ธ.ค.65 ดังนี้

โดยส่วนแบ่งกําไรจากเงินลงทุนในบริษัทร่วมและการร่วมค้าลดลง 161.4 ล้านบาท สาเหตุหลักจากการลดลงของส่วนแบ่งกําไรจากธุรกิจโรงไฟฟ้าขนาดเล็ก อย่างไรก็ตาม หากไม่รวมผลกระทบจากอัตราแลกเปลี่ยนและภาษีเงินได้ของนิติบุคคลที่เกี่ยวข้องกัน ส่วนแบ่งกําไรปกติจากเงินลงทุนในบริษัทร่วมและการร่วมค้าลดลง 155.3 ล้านบาท
ทั้งนี้ภาพรวมของธุรกิจพลังงาน บริษัทฯ รับรู้ส่วนแบ่งกําไรปกติจากกลุ่มธุรกิจพลังงานที่บริษัทฯ ได้ร่วมลงทุนลดลงร้อยละ 68.3 เมื่อเทียบกับไตรมาสเดียวกันของปีก่อน สาเหตุหลักมาจากต้นทุนก๊าซธรรมชาติที่ปรับเพิ่มและต้นทุนถ่านหินที่เพิ่มขึ้น ได้ส่งผลกระทบต่อต้นทุนพลังงาน ทั้งกลุ่มโรงไฟฟ้าขนาดใหญ่ (IPP) และโรงไฟฟ้าขนาดเล็ก (SPP) ที่บริษัทฯ ได้เข้าร่วมลงทุน อย่างไรก็ตาม ธุรกิจพลังงานหมุนเวียนของบริษัทฯ ยังเติบโตขึ้นอย่างต่อเนื่อง จากกําลังการผลิต (MW) ที่เพิ่มขึ้นจากการทยอยเปิดดำเนินการเชิงพาณิชย์ (COD) และจากการรับรู้รายได้จากการให้บริการติดตั้งแผงโซล่าเซลล์ (EPC Service) ที่เติบโตอย่างมีนัยสําคัญจากปีที่ผ่านมา
รวมทั้งกําไรจากอัตราแลกเปลี่ยนที่ยังไม่เกิดขึ้นจริงลดลง 173.5 ล้านบาท จากเงินกู้ยืมสกุลเงินต่างประเทศระหว่างบริษัทย่อยแม้ว่าจะมีปัจจัยบวกที่ทำให้กําไรสุทธิเพิ่มขึ้น จากกําไรขั้นต้นที่เพิ่มขึ้นจำนวน 77.5 ล้านบาท เนื่องจากรายได้ค่าธรรมเนียมจากการขอใช้น้ำเพิ่มและรายได้จากการดําเนินงานในธุรกิจน้ำ โดยเฉพาะรายได้จากการจำหน่ายน้ำดิบ ผลิตภัณฑ์น้ำมูลค่าเพิ่ม